Luis Olivé/Ij sochét
Artorn a la Tàula

Ij sochét  
QUALA mai armonïa ‘d tarachëtte
dë Spagna ò qual rolman ëd tambornin
am arcòrdo ij sochèt d’un birichin
con ij ginoj patìcio e le brajëtte?                                                                                                                                 

S’a l’era bel d’invèrn, a la matin,
core e scòla an lustrandse le brochëtte
fazend la sghijaròla, e, an mez dle fiëtte,
sfrandé tirand al vòl tërse e cotin.

S’a l’era bel scoté ij sochèt a bate
con ij tich-tach d’un cavalin al tròt
sla giassa dla strà ‘d j’orm frangià ‘d candlòt.

E che ‘d tempeste ‘d musichëtte mate
l’han sonà ij mè  sochèt tra le sochëtte
‘d na cita con j’euj bleu come ‘d   ciochëtte!                                                                                       

1948

Leteratura piemontèisa
Poesìa
Luis Olivé